
REPUBLIKA HRVATSKA 
Trgovački sud u Zagrebu
Zagreb, Amruševa 2/II, desno (p.p. 432)	                                                   6. St-3236/2015

R E P U B L I K A    H R V A T S K A
R J E Š E N J E

	Trgovački sud u Zagrebu po sucu pojedincu Miljenku Dolenc u skraćenom stečajnom postupku pokrenutim nad dužnikom  PARTNET – TRGOVINA d.o.o. graditeljstvo, trgovina i usluge OIB: 31957768747, Zagreb, Novački zavoj bb,dana  06.svibnja 2016.god.
. 
. 
r i j e š i o    je

Obustavlja se skraćeni stečajni postupak nad dužnikom dužnikom  PARTNET – TRGOVINA d.o.o. graditeljstvo, trgovina i usluge OIB: 31957768747, Zagreb, Novački zavoj bb.

Obrazloženje

	Po prijedlogu Financijske agencije, Regionalni centar Podružnica Zagreb, ovaj je sud rješenjem St-3236/2015 od 22.12.2015.g, pokrenuo skraćeni stečajni postupak nad gore navedenim dužnikom, sukladno odredbi čl. 428. i 429. Stečajnog zakona (NN 71/15), te temeljem čl. 430. SZ-a, posebnim zaključkom pozvao upravu dužnika dostaviti javnobilježnički ovjerovljeni popis imovine i obveza, a dužnikove vjerovnike pozvao predložiti otvaranje redovnog stečajnog postupka uz upozorenje o pravnim posljedicama nepodnošenja takovog prijedloga.
Vjerovnik Republika Hrvatska Ministarstvo financija Porezna uprava zastupan po ŽDO dostavila je podatke o imovini dužnika,  uvidom u koje je utvrđeno da dužnik ima imovine koja bi činila stečajnu masu i to nekretninu u k.č.br. 2832/2 k.o. Trnje, zk. ul.15884. Predlaže ujedno otvaranje stečajnog postupka.
Kako time proizlazi da nisu ispunjeni uvjeti za vođenje skraćenog stečajnog postupka koji u konačnosti završava otvaranjem i istovremenim zaključenjem skraćenog stečajnog postupka temeljem odredbe čl. 431. SZ-a, već su ispunjeni uvjeti za otvaranje redovnog stečajnog postupka u kojem će se unovčiti imovinu dužnika i njome namiriti dužnikovi vjerovnici, to je odlučeno kao u izreci ovog rješenja temeljem odredbe čl. 433. SZ-a.
Nakon pravomoćnosti ovog rješenja, posebnim će se rješenjem odlučiti da li će se nad gore navedenim dužnikom pokrenuti prethodni postupak ili će rješenjem odmah otvoriti redovni stečajni postupak (čl. 433. SZ-a).
U Zagrebu, 06.svibnja 2016. godine
      SUDAC:
Miljenko Dolenc,v.r.
Uputa o pravnom lijeku:
Protiv ovog rješenja dopuštena je  žalba Visokom trgovačkom sudu RH, a koja se podnosi u roku od 8 dana ovome sudu u 3 primjerka.  

								Za točnost otpravka
								Rebecca Boričević

